17.7.2023
SK
Úradný vestník Európskej únie
C 252/37
Návrhy odvolateľky Odvolateľka navrhuje, aby Súdny dvor: — vyhlásil odvolanie za prípustné a dôvodné, — zrušil v plnom rozsahu uznesenie Všeobecného súdu z 30. marca 2023 vo veci T-567/22, — vyhovel v plnom rozsahu návrhom predloženým pred Všeobecným súdom, a v dôsledku toho si vyhradil právo rozhodnúť vo veci samej, — zrušil delegované nariadenie Komisie (EÚ) 2022/1214 z 9. marca 2022, ktorým sa mení delegované nariadenie (EÚ) 2021/2139, pokiaľ ide o hospodárske činnosti v určitých odvetviach energetiky, a delegované nariadenie (EÚ) 2021/2178, pokiaľ ide o osobitné zverejňovanie informácií o týchto hospodárskych činnostiach, a v každom prípade — uložil Komisii povinnosť nahradiť trovy konania.
Odvolacie dôvody a hlavné tvrdenia Na podporu svojho odvolania uvádza odvolateľka: — dva odvolacie dôvody smerujúce k zrušeniu uznesenia: 1.
Všeobecný súd sa vo svojom uznesení dopustil nesprávneho právneho posúdenia, keď v bodoch 16 až 27 napadnutého uznesenia rozhodol, že odvolateľka nemá aktívnu legitimáciu konať vo vlastnom mene v súlade s článkom 263 štvrtým odsekom ZFEÚ. 2.
Všeobecný súd sa vo svojom uznesení dopustil nesprávneho právneho posúdenia a zjavne nesprávneho posúdenia, keď v bodoch 28 až 42 napadnutého uznesenia rozhodol, že odvolateľka nemá aktívnu legitimáciu konať v mene svojich členov v súlade s článkom 263 štvrtým odsekom ZFEÚ. — päť odvolacích dôvodov smerujúcich k zrušeniu nariadenia: 1.
Konanie je nezákonné, keďže je v rozpore s ustanoveniami nariadenia 2020/852 z 18. júna 2020. 2.
Boli porušené pravidlá taxonómie. 3.
Boli porušené ustanovenia článku 19 nariadenia 2020/852 z 18. júna 2020 a ciele sú nedostatočne ambiciózne. 4.
Boli porušené všeobecné kritéria práva Únie, a konkrétne zásada obozretnosti uvedená v článku 19 nariadenia 2020/852. 5.
Investície do jadrovej energie sú z hľadiska finančného reportingu nezlučiteľné so zelenými investíciami.